stanford-oval/wikipedia huggingface dataset:
Brave Enough

| Brave Enough Lindsey Stirling |
| --- | --- | --- |

Studioalbumin tiedot
 Julkaistu: 19. elokuuta 2016
 Tyylilaji: elektroninen tanssimusiikki, klassinen crossover, electro house
 Kesto: 55.21
 Levy-yhtiö: Lindseystomp Records, Universal Music Group
Listasijoitukset
  5.
Lindsey Stirlingin muut julkaisut
| Shatter Me 2014 | Brave Enough 2016 | Warmer in the Winter 2017 |
Singlet albumilta Brave Enough
 ”The Arena” Julkaistu: 28. kesäkuuta 2016  ”Something Wild” Julkaistu: 15. heinäkuuta 2016  ”Prism” Julkaistu: 5. elokuuta 2016  ”Hold My Heart” Julkaistu: 16. marraskuuta 2016  ”Love’s Just a Feeling” Julkaistu: 6. maaliskuuta 2017  ”Lost Girls” Julkaistu: 11. toukokuuta 2017  ”Mirage” Julkaistu: 11. lokakuuta 2017  ”First Light” Julkaistu: 28. kesäkuuta 2018
Brave Enough on yhdysvaltalaismuusikko Lindsey Stirlingin kolmas studioalbumi, jonka hän julkaisi omistamansa Lindseystomp Records levy-yhtiön välityksellä 19. elokuuta 2016. Albumilla vierailee Christina Perri, Dan + Shay, Lecrae ja muita lukuisia laulajia. Albumi sisältää kuusi instrumentaalista musiikkikappaletta ja kahdeksan vierailevien artistien esittämiä sanoja sisältävää kappaletta.
Albumi debytoi Yhdysvalloissa Billboard 200 -listan viidennellä sijalla.
Kappaleet

Lost Girls – 4.35
Brave Enough – 4.23 (feat. Christina Perri)
The Arena – 3.52
The Phoenix – 4.04
Where Do We Go – 4.15 (feat. Carah Faye)
Those Days – 3.50 (feat. Dan + Shay)
Prism – 3.32
Hold My Heart – 3.29 (feat. ZZ Ward)
Mirage – 4.22 (feat. Raja Kumari)
Don’t Let This Feeling Fade – 3.26 (feat. Rivers Cuomo & Lecrae)
First Light – 3.23
Love’s Just a Feeling (feat. Rooty) – 3.49
Something Wild – 3.44 (feat. Andrew McMahon)
Gavil’s Song – 4.32
Kappaleet > Target deluxe edition

Waltz – 3.58
Afterglow – 3.38
Powerlines – 4.42
Forgotten Voyage – 4.00
Kappaleet > Barnes and Noble Exclusive vinyl edition

Activate – 3.08
Arvostelut

AllMusic:
Käännös suomeksi
Causa y Efecto

| ”Causa y Efecto” Paulina Rubio |
| --- | --- | --- |

Singlen tiedot
 Albumilta: Gran City Pop
 Julkaistu: 30. maaliskuuta 2009 (radio)
 Tyylilaji: pop
 Kesto: 03.27
 Levy-yhtiö: Universal Records
Paulina Rubion muut singlet
| ”Que me voy a quedar” 2007 | ”Me gustas tanto” 2009 | ”Ni rosas ni Juguetes” 2009 |
Causa y Efecto on poplaulaja Paulina Rubion kappale albumilta Gran City Pop. Kappale julkaistiin singlenä 30. maaliskuuta 2009 ja se nousi U.S. Billboard Hot Latin Songs- ja Hot Latin Airplays -listoilla ensimmäiseksi. Kappaleen tuotti Cachorro López ja kirjoittivat Mario Domm ja Mónica Vélez.
Musiikkivideo

Causa y Efecton musiikkivideon ohjasi itävaltalainen ohjaaja Rudi Dolez. Video kuvattiin maaliskuussa M3 Studiosissa Miamissa. Video esitettiin ensimmäisen kerran 7. toukokuuta.
Listasijoitukset

| Lista (2009) | Listasijoitus |
| --- | --- |

Argentina Top 100: 8
Chile Top 100: 4
Costa Rica Top 100: 1
Colombia Top 100 Colombia: 6
Croacia Top 50 : 6
Euro 200 : 84
Honduras Top 100 : 1
México Top 100: 1
Panamá Top 40: 1
Paraguay Top 40: 1
España Singles Chart: 7
Puerto Rico Top 40: 1
Republica Dominicana Top 40: 1
Uruguay Top 40: 3
U.S. Billboard Bubbling Under Hot 100 Singles: 4
U.S. Billboard Heatseekers Songs: 23
U.S. Billboard  Latin Pop Songs: 1
U.S. Billboard Hot Latin Songs: 1
U.S. Billboard Hot 100 Airplay: 73
U.S. Billboard Latin Pop Airplay: 1
Los 10 Primeros: 1
Cameron Mitchell (näyttelijä)

| Cameron Mitchell |
| --- | --- |
 Cameron Mitchell vuonna 1955
Henkilötiedot
Koko nimi:  Cameron McDowell Mitzell
Syntynyt: 4. marraskuuta 1918 Dallastown, Philadelphia
Kuollut: 6. heinäkuuta 1994 (75 vuotta) Pacific Palisades, Kalifornia
Kansalaisuus:   Yhdysvallat
Ammatti:  näyttelijä
Puoliso:  Camille Janclaire (vih. 1940; ero 1960) Lissa Jacobs Gertz (vih. 1957; ero 1974) Margaret Brock Johnson Mozingo (vih. 1973; mitätöity 1976)
Lapset:  7
Näyttelijä
Taiteilijanimet:  Uncle Boots, Nutty
Aktiivisena:  1945–1990
Merkittävät roolit:  Tom Brookman Kuinka miljonääri naidaan “Barney Ross” Morfiinin orjat “Buck Cannon” Karjatila High Chaparral
Palkinnot
 1957 Babmi Award elokuvasta Morfiinin orjat 1970 Babmi Award TV-sarjasta Karjatila High Chaparral 
Aiheesta muualla
IMDb 
Elonet
Cameron Mitchell (syntyjään Cameron McDowell Mitzell) (4. marraskuuta 1918 Dallastown, Philadelphia – 6. heinäkuuta 1994 Pacific Palisades, Kalifornia) oli yhdysvaltalainen näyttelijä. Hänet muistetaan muiden muassa Buck Cannonin roolista TV-sarjassa Karjatila High Chaparral, Marilyn Monroen tähdittämästä komediasta Kuinka miljonääri naidaan sekä pääosasta ammattinyrkkeilijä Barney Rossista kertovassa elokuvassa Morfiinin orjat vuodelta 1957.
Cameron Mitchell syntyi pastorin poikana Philadelphian Dallastownissa vuonna 1918, mutta valitsi toisenlaisen uran kuin isänsä. Toisessa maailmansodassa Mitchell palveli ilmavoimissa pommittajana ja ehti jo ennen sitä esiintyä Broadwaylla sekä kokeellisessa TV-ohjelmassa The Passing of the Third Floor Back. Sodan jälkeen vuonna 1945 hän teki debyyttinsä valkokankaalla elokuvassa What Next, Corporal Hargrove? mutta jatkoi sen ohella myös teatterilavoilla. Hän sai varhaista tunnustusta roolistaan näytelmässä Kauppamatkustajan kuolema vuonna 1949. Huolimatta yli kolmestasadasta TV- ja elokuvaroolista, hänet muistetaan parhaiten Buck Cannonin roolistaan TV-sarjasta Karjatila High Chaparral.
Yksityiselämä

Mitchell oli kolmasti naimisissa. Ensimmäisen vaimonsa, itävaltalaissyntyisen näyttelijän Camille Janclairen (1917–1999) kanssa Michell avioitui elokuussa 1940. Liitto päättyi eroon toukokuussa 1960. Tästä liitosta syntyi neljä lasta. Toisen kerran Mitchell avioitui kesällä 1957 Lissa Jacobs Gertzin kanssa, josta erosi helmikuussa 1974. Heille syntyi kolme lasta. Kolmannen ja viimeisen kerran Mitchell avioitui kesällä 1973 Margaret Brock Johnson Mozingon kanssa, mutta avioliitto mitätöitiin marraskuussa 1976, koska sen solmimisen hetkellä Mitchell oli vielä virallisesti naimisissa toisen vaimonsa kanssa.
Mitchell kuoli keuhkosyöpään 6. heinäkuuta 1994 Kalifornian Pacific Palisadesissa. Hänet on haudattu Desert Memorial Park hautausmaalle Riverside Countyn Cathedral Cityyn Kaliforniassa.
Caught in a Web

| ”Caught in a Web” Dream Theater |
| --- | --- | --- |

Singlen tiedot
 Albumilta: Awake
 Julkaistu: 30. maaliskuuta 1994
 Formaatti: CDS
 Tuottaja(t): Duane Baron & John Purdell
 Tyylilaji: progressiivinen metalli
 Kesto: 04.58
 Levy-yhtiö: EastWest
Dream Theaterin muut singlet
| ”Another Day” 1993 | ”Caught in a Web” 1994 | ”Lie” 1994 |
Caught in a Web on Dream Theaterin ensimmäinen single yhtyeen albumilta Awake. Se julkaistiin vuonna 1994 levymerkillä EastWest Records.
Kappaleet

Caught in a Web – 04.58 (edit version)
Caught in a Web – 05.28 (album version)
Kokoonpano

James LaBrie – laulu
John Petrucci – kitara
John Myung – basso
Kevin Moore – koskettimet
Mike Portnoy – rummut
Aslan Mashadov

| Aslan Alijevitš Mashadov Асла́н Али́евич Масха́дов Aslan Ali kant Mashadan Аслан Али кант Масхадан |
| --- | --- |

Itškerian tšetšeenitasavaltan 3. presidentti
 12. helmikuuta 1997 – 8. maaliskuuta 2005  
Varapresidentti:  Vaha Arsanov
Edeltäjä:  Zelimhan Jandarbijev
Seuraaja:  Abdul-Halim Sadulajev
Henkilötiedot
Syntynyt: 21. syyskuuta 1951 Karaganda, Kazakstanin SNT, Neuvostoliitto (nykyään Kazakstan)
Kuollut: 8. maaliskuuta 2005 (53 vuotta) Tolstoi-Jurt, Tšetšenian tasavalta
Ammatti:  upseeri
Puoliso:  Kusama Mashadova
Tiedot
Uskonto:  Sufimuslimit
 Nimikirjoitus
Aslan Alijevitš Mashadov [mʌˈsxadəf] (tšetšeeniksi Аслан Али кант Масхадан, 'Aslan Ali kant Mashadan'; ven. Асла́н Али́евич Масха́дов; 21. syyskuuta 1951 Šakai, Kazakstanin sosialistinen neuvostotasavalta, Neuvostoliitto – 8. maaliskuuta 2005 Tolstoi-Jurt, Tšetšenia) oli tšetšeenikenraali ensimmäisessä Tšetšenian ja Venäjän välisessä sodassa. Tammikuussa vuonna 1997 Mashadov valittiin Tšetšenian presidentiksi, mutta toisen Tšetšenian sodan sytyttyä hän palasi johtamaan joukkojaan Venäjän armeijaa vastaan.
Hän toimi vuodesta 1997 kuolemaansa saakka kansainvälisesti tunnustamattoman tšetšeeniseparatistihallinnon Itškerian tšetšeenitasavallan presidenttinä.
Lapsuus

Mashadov syntyi Šakain kylässä Osakarovskin piirissä Qarağandın alueella (oblastissa) Kazakstanin sosialistisessa neuvostotasavallassa, johon hänen sukunsa oli karkotettu vuonna 1944. Vuonna 1957 Mashadovin suku palasi Tšetšenia-Ingušetian autonomiseen sosialistiseen tasavaltaan Hadterežnovin piirin Zebir-Jurt-nimiseen kylään, jossa Mashadov päätti keskikoulunsa.
Sotilasura

Vuonna 1972 Mashadov päätti Tbilisin tykistöopiston ja palveli Ussurijskissa Neuvostoliiton Kaukoidän sotilaspiirissä Kiinan rajalla. Hän yleni tulijaoksen johtajasta tykistöpatteriston esikuntapäälliköksi.
Vuonna 1981 Mashadov valmistui Mihail Kalininille nimetyn Leningradin tykistöakatemian, ja hänet komennettiin eteläisiin joukkoihin Unkariin, missä hän palveli patteriston komentajana ja 198. moottoroidun tykistörykmentin komentajana.
Vuonna 1986 Mashadovista tuli 379. moottoroidun tykistörykmentin komentaja 107. moottoroituun divisioonaan Neuvostoliiton Baltian sotilaspiiriin Vilnaan. Vuonna 1990 Mashadov nimitettiin tykistödivisioonan komentajaksi ja hänet valittiin puoluekomitean sihteeriksi sekä upseerikomitean puheenjohtajaksi.
Itsenäisen Tšetšenian aikana

Vuonna 1992 itsenäiseksi julistetun Itškerian Tšetšeenitasavallan presidentti Džohar Dudajev pyysi häntä ryhtymään Tšetšenian siviilipuolustuksen päälliköksi. Mashadov erosi Venäjän armeijasta everstin arvoisena, ja hänet nimitettiin Tšetšenian asevoimien pääesikunnan apulaispäälliköksi.
Vuosina 1993–1994 hän taisteli Dudajevin vastaista oppositiota vastaan Urus-Martanovskin, Hadterežnomin ja Gudermesskomin piirikunnissa ja hänet nimitettiin Tšetšenian asevoimien pääesikunnan päälliköksi.
Ensimmäisen Tšetšenian sodan aikana 1994–1996 hän suunnitteli ja johti suurimman osan taisteluista ja tuhoamisoperaatioista. Joulukuusta 1994 tammikuuhun 1995 hän johti presidentin turvajoukkoja Groznyissa. Hänen johdollaan tšetšenit tuhosivat venäläisiä panssarivaunuja Groznyin keskustassa rakennusten yläkerroksista käsin niin etteivät vaurioitetut panssarivaunut päässeet pakenemaan kapeita katuja pitkin vaan ne tuhottiin. Helmikuussa 1995 Dudajev ylensi Mashadovin prikaatikenraaliksi.
Maaliskuussa 1995 Venäjän federaation syyttäjälaitos nosti syytteen ja julkisti Mashadovin etsintäkuulutuksen. Mashadov osallistui 1995–1996 Tšetšenian ja Venäjän rauhanneuvotteluihin ja allekirjoitti 30. elokuuta 1996 Tšetšenian puolesta Hasavjurtin sopimuksen. Venäjän puolesta sen allekirjoitti kenraali Aleksandr Lebed. Sopimus oli muutoin tyydyttävä, mutta siinä ei tunnustettu Tšetšenian itsenäisyyttä.  Dudajev oli kuollut 21. huhtikuuta 1996.
17. lokakuuta 1996 Mashadovista tuli Tšetšenian koalitiohallituksen pääministeri. 23. marraskuuta 1996 allekirjoitettiin Venäjän pääministerin Viktor Tšernomyrdinin kanssa sopimus Tšetšenian ja Venäjän välisistä suhteista. 27. tammikuuta 1997 Mashadov valittiin presidentiksi, ja helmikuussa hän oli pääministerikin. Mashadov ei kyennyt tukahduttamaan omaa oppositiota. Mashadov tuomitsi Šamil Basajevin ja Hattaban hyökkäyksen Dagestaniin, mutta Venäjän joukkojen tunkeuduttua uudelleen Tšetšeniaan välit katkesivat myös Venäjän federaation kanssa.
Toinen Tšetšenian sota

Maaliskuussa 2000 Venäjä antoi Mashadovista Venäjän liittovaltion laajuisen etsintäkuulutuksen ja vuonna 2002 kansainvälisen etsintäkuulutuksen. Mashadov pyrki sovittelemaan tšetšeenien keskinäisiä erimielisyyksiä tai ainakin peittämään ne julkisuudesta mutta ei kyennyt estämään Šamil Basajevin ja Doku Umarovin kaltaisia radikaaleja venäläisvastaisesta terrorista.
Lokakuun 2002 Dubrovkan teatterikaappauksen jälkeen Venäjän hallitus kieltäytyi neuvottelemasta enää Mashadovin kanssa. Syyskuussa 2004 Venäjän syyttäjälaitos julisti Mashadovin epäillyksi Beslanin koulukaappaukseen sekä tarjosi palkkiota tiedoista, joiden avulla Mashadov ja Šamil Basajev tehtäisiin vaarattomiksi.
Mashadov kuoli 8. maaliskuuta 2005 Venäjän liittovaltion joukkojen iskettyä Tolstoi-Jurtiin, Ruslan Hasbulatovin syntymäkylään, jota oli aina pidetty Dudajevin ja Mashadovinkin vastaisen opposition keskuksena.
Mashadov oli saanut kunniamerkkejä, muun muassa toisen ja kolmannen luokan mitalin ”Isänmaan palvelemisesta Neuvostoliiton asevoimissa” sekä Itškerian ”Kansan kunnia” -mitalin. Mashadov kirjoitti kirjan Kunnia elämää tärkeämpi (Честь дороже жизни). Mashadovilta jäi leski ja Malesiassa asuva poika Anzora ja tytär Fatima. Monet Mashadovin kaukaiset ja etsintäkuulutetutkin sukulaiset kuolivat vuoden 2004 aikana epämääräisissä olosuhteissa.
15. maaliskuuta 2005 liittovaltion turvallisuuspalvelun FSB:n yhteiskuntasuhteiden keskus ilmoitti Mashadovista luvatun 10 000 000 dollarin palkkion tulleen kokonaisuudessaan maksetuksi. Palkkionsaajan henkilöyttä ei ilmoitettu.
Mashadovin jälkeen

Tšetšenian oloissa maltilliseksi luonnehditun Mashadovin seuraajaksi on ilmoitettu ulkomaalaisille lähes tuntematon Abdul-Halim Sadullajev.
Aiheesta muualla

Kuvia tai muita tiedostoja aiheesta Aslan Mashadov Wikimedia Commonsissa
Borðoy

Borðoy
| --- | --- |
Sijainti:  Klaksvíkar ja Hvannasunds Färsaaret Tanska
Saariryhmä:  Färsaaret
Merialue:  Atlantti
Korkein kohta:  Lokki, 755 m
Pinta-ala:  96 km²
| --- | --- |
Asukasluku:  4 954
Suurin kaupunki:  Klaksvík
muokkaa - muokkaa wikitekstiä - muokkaa Wikidataa
Borðoy on saari Färsaarilla. Siellä sijaitsee Klaksvík, Färsaarten toiseksi suurin kaupunki.
Asutuskeskukset

Saarella on Klaksvíkin lisäksi seitsemän asutuskeskusta:
Norðyri
Ánir
Árnafjørður
Strond
Norðtoftir
Depil
Norðdepil
Vuoret

Saarella on viisi vuorta:
Lokki (vuori) (755 m)
Háfjall (647 m)
Borðoyarnes (392 m)
Depilsknúkur (680 m)
Hálgafelli (503 m)
Aiheesta muualla

Kuvia tai muita tiedostoja aiheesta Borðoy Wikimedia Commonsissa
Cheimadítida

| Cheimadítida Χειμαδίτιδα |
| --- | --- |
 Cheimadítida- ja Zázari-järvet.
Valtiot:   Kreikka
Paikkakunta:  Flórina, Länsi-Makedonia
Koordinaatit:  40°35′59″N, 21°33′25″E
Mittaustietoja
Pinnankorkeus:  593 m
Pituus:  5,100  km
Leveys:  2  km 
Pinta-ala:  10,8 km²
Suurin syvyys:  2,5 m
 fiCheimadítida 
Cheimadítida (kreik. Χειμαδίτιδα) tai Cheimadítidas (Χειμαδίτιδας) on järvi Makedoniassa pohjoisessa Kreikassa. Sen pinta-ala on 10,8 neliökilometriä. Cheimadítida on suurimmillaan noin 5,15 kilometriä pitkä ja noin 0,7 kilometriä leveä, ja sen suurin syvyys on 2,5 metriä.
Cheimadítida-järveä
Järvi sijaitsee Flórinan alueyksikössä Länsi-Makedonian alueella noin 593 metrin korkeudella merenpinnasta, linnuntietä noin 13 kilometriä luoteeseen Ptolemaḯdan kaupungista ja noin 24 kilometriä kaakkoon Flórinan kaupungista. Cheimadítidan pohjoispuolella sijaitsee Zázari-järvi.
Aiheesta muualla

Kuvia tai muita tiedostoja aiheesta Cheimadítida Wikimedia Commonsissa
Cambridge Z88

| Cambridge Z88 |
| --- | --- |

Valmistaja:  Cambridge Computer
Tyyppi:  mikrotietokone
Julkaistu:  1987
Suoritin:  Zilog Z80A
Keskusmuisti:  32 kB
Cambridge Z88 oli Clive Sinclairin suunnittelema mikrotietokone, joka julkaistiin vuonna 1987. Tietokone oli 8-bittinen kannettava tietokone, jota myytiin Cambridge Computerin valmistamana.
Sinclair oli myynyt tietokoneisiin liittyvän liiketoiminnan Alan Sugarille vuonna 1986 eikä voinut enää käyttää omaa nimeään tietokoneen brändissä.
Tekniset tiedot

Tietokoneessa oli Zilog Z80A suoritin, 32 kilotavua RAM-muistia ja sisäänrakennettu tehtävänvaihtoa tukeva käyttöjärjestelmä "OZ". Tietokoneeseen sai laajennettua RAM-muistia erillisellä moduulilla. Tallennustilana käytettiin EPROM-moduulia.
Aiheesta muualla

Clive's New Z88 (englanniksi)
Cassivellaunus

Cassivellaunus oli heimopäällikkö, joka johti britannien vastarintaa Julius Caesarin toisen Britannian-sotaretken aikana vuonna 54 eaa. Hän joutui lopulta antautumaan roomalaisille. Aikalaistiedot Cassivellaunuksesta perustuvat Caesarin kirjoittamaan muistelmakirjaan Gallian sota. Cassivellaunus on varhaisin nimeltä tunnettu brittiläinen henkilö.
Cassivellaunuksen oletetaan kuuluneen catuvellaunien heimoon, joka asui nykyisen Hertfordshiren alueella. Caesar ei mainitse catuvellauneja Gallian sodassa, mutta kertoo Cassivellaunuksen hallinneen Tamesis- eli Thamesjoen varrella ja pohjoispuolella samoilla seuduilla, jossa kyseisen heimon tiedetään myöhemmin eläneen. Caesarin sotaretken aikana Cassivellaunus johti britannien yhteistä vastarintaa. Hänen joukkonsa käyttivät tehokkaasti sissitaktiikkaa ja sotavaunujaan roomalaisia vastaan. Lopulta roomalaiset saivat vallattua Cassivellaunuksen joukkojen tärkeimmän linnoitetun keskuksen, jonka arvellaan sijainneen nykyisessä Wheathampsteadissa. Cassivellaunus suostui antamaan roomalaisille panttivankeja rauhan takeeksi ja maksamaan näille vuosittain veroa. Ainakaan jälkimmäistä lupausta ei ilmeisesti koskaan pidetty.
Catuvellaunien seuraava nimeltä tunnettu päällikkö oli noin vuonna 20 eaa. valtaan tullut Tasciovanus, jonka on arveltu olleen Cassivellaunuksen poika tai pojanpoika.
Cassongue

| Cassongue |
| --- | --- |
 Cassongue
 Koordinaatit: 11°50′0″S, 15°0′0″E 
Valtio:  Angola
Maakunta:  Cuanza Sul
Pinta-ala:  
 – Kokonaispinta-ala:  4 881 km²
Väkiluku (2022):  191 371
 – Väestötiheys:  39 as./km²
Infobox OKVirheellinen NIMI-arvo: 
Cassongue on kunta ja kaupunki Angolan Cuanza Sulin maakunnassa. Kunnassa asuu heinäkuun 2022 arvion mukaan 191 371 asukasta, ja sen pinta-ala on 4 881 neliökilometriä. Väkiluku kasvoi noin 40 000 asukkaalla vuodesta 2015.
Cameron Meyer

| Cameron Meyer |
| --- | --- |
 Cameron Meyer Brabantse Pijl 2015
Henkilötiedot
Syntynyt: 11. tammikuuta 1988 (ikä 36)
Kansalaisuus:   Australia
Pyöräilijä
Joukkue:  lopettanut
Laji:  rata, maantie
Rooli:  ajaja
Ajajatyyppi:  aika-ajon erikoismies
Ura
Amatöörijoukkue(et)
2007 2007 2008:  SouthAustralia.com - AIS Toshiba Australia (1.4. alkaen) SouthAustralia.com - AIS
Ammattilaisjoukkue(et)
2009–2011 2012–2015 2016 2017–2022:  Garmin Orica-GreenEDGE Dimension-Data Mitchelton-Scott / Team BikeExchange
Suurimmat voitot
 Pisteajon maailmanmestaruus 2009, 2010, 2012, 2017, 2018 Joukkuetakaa-ajon maailmanmestaruus 2010, 2017 Pariajon maailmanmestaruus 2010, 2011 Maantieajon Australian-mestaruus 2020, 2021 Maantieaika-ajon Australian-mestaruus 2010, 2011 Tour Down Under 2011 
 Tiedot päivitetty: 1. tamm1kuuta 2023 
Aiheesta muualla
www.cameronmeyer.com.au
| Mitalit> Miesten pyöräily.Maa:   Australia.Ratapyöräilyn MM-kilpailut  | Mitalit> Miesten pyöräily.Maa:   Australia.Ratapyöräilyn MM-kilpailut  | Mitalit> Miesten pyöräily.Maa:   Australia.Ratapyöräilyn MM-kilpailut  | Miesten pyöräily> Maa:   Australia. |
| --- | --- | --- | --- |
|  Kultaa | Pruszków 2009 | pisteajo |  |
|  Kultaa | Ballerup 2010 | pisteajo |  |
|  Kultaa | Ballerup 2010 | pariajo |  |
|  Kultaa | Ballerup 2010 | joukkuetakaa-ajo |  |
|  Kultaa | Apeldoorn 2011 | pariajo |  |
|  Kultaa | Melbourne 2012 | pisteajo |  |
|  Kultaa | Hongkong 2017 | pisteajo |  |
|  Kultaa | Hongkong 2017 | joukkuetakaa-ajo |  |
|  Kultaa | Apeldoorn 2018 | pisteajo |  |
|  Hopeaa | Pruszków 2009 | pariajo |  |
|  Hopeaa | Pruszków 2009 | joukkuetakaa-ajo |  |
|  Hopeaa | Apeldoorn 2011 | pisteajo |  |
|  Pronssia | Melbourne 2012 | pariajo |  |
|  Pronssia | Apeldoorn 2018 | pariajo |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Delhi 2010 | pisteajo |  |
|  Kultaa | Delhi 2010 | linja-ajo |  |
|  Kultaa | Delhi 2010 | joukkuetakaa-ajo |  |
|  Kultaa | Gold Coast 2018 | manntieaika-ajo |  |
Cameron Meyer (s. 11. tammikuuta 1988 Viveash, Länsi-Australia) on australialainen rata- ja maantiepyöräilijä.
Meyer on voittanut ratapyöräilyn MM-kilpailuissa pisteajon maailmanmestaruuden 2009, pisteajon, joukkuetakaa-ajon ja pariajon maailmanmestaruuden 2010, pariajon maailmanmestaruuden 2011, pisteajon maailmanmestaruuden 2012, pisteajon ja joukkuetakaa-ajon maailmanmestaruuden 2017 sekä pisteajon maailmanmestaruuden 2018. Lisäksi hänellä on kolme MM-hopeaa ja kaksi MM-pronssia. Delhin Kansainyhteisön kisoissa 2010 hän voitti kolme kultamitalia.
Meyer aloitti maantiepyöräilyn ammattilaisuransa Garmin-tallissa 2009–2011. Hän edusti Orica-GreenEDGE-joukkuetta 2012–2015, Dimension Dataa puoli vuotta kesäkuuhun 2016 sekä Mitchelton-Scott / Team BikeExchangea syyskuusta 2017 alkaen uransa loppuun, syyskuuhun 2022 saakka. Hän voitti UCI World Tour -sarjaan kuuluneen Tour Down Under -etappikilpailun 2011 kahden sekunnin erolla Matthew Gossiin. Hän voitti Kansainyhteisön kisoissa 2018 kultaa aika-ajossa.
Saavutuksia

Lähde: Cycling Archives
Bradley Smith

| Bradley Smith |
| --- | --- |
 Smith vuonna 2018
Henkilötiedot
Syntynyt: 28. marraskuuta 1990 
Kansalaisuus:   Iso-Britannia
Uratiedot
Pyörän numero:  38
Nykyinen talli:  Ten Kate Yamaha World Supersport
Nykyinen pyörä:  Yamaha YZF-R6
Entiset tallit:  Monster Yamaha Tech3 (2013–2016) KTM (2017–2018) Aprilla (2019–2020)
Tilastot
MotoGP
Kilpailuja:  119
Palkintosijoja:  2
Paalupaikkoja:  0
Nopeimpia kierroksia:  0
Ensimmäinen kilpailu:  Qatar 2013
Aiheesta muualla
www.bradley-smith.co.uk
Bradley Smith (s. 28. marraskuuta 1990 Oxford) on englantilainen ratamoottoripyöräilijä. Hän on ajanut vuodesta 2013 lähtien MotoGP-sarjassa Tech 3 -satelliittitallissa.
Ura

Smith ajoi 125-kuutioisten MM-sarjassa vuosina 2006–2010, ja Moto2-luokassa seuraavan kahden kauden ajan. Pääluokassa MotoGP:ssä hän debytoi kauden 2013 avanneessa Qatarin osakilpailussa.
Vuonna 2015 Smith voitti Suzukan 8 tunnin ajon Yamahalla yhdessä Pol Espargaron sekä Katsuyuki Nagasukan kanssa.
Aiheesta muualla

Kuvia tai muita tiedostoja aiheesta Bradley Smith Wikimedia Commonsissa
Cinema

Cinema tarkoittaa muun muassa seuraavia:
Cinema, Nazarethin albumi vuodelta 1986
Cinema, elokuvateatteri Helsingissä vuoteen 1995
Cinema Bizarre, saksalainen yhtye
Cinema 180, elokuvateatteri Särkänniemessä
Cinema 4D, 3D-mallinnukseen ja animointiin tarkoitettu ohjelma
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cinema”, voi hakea sivunnimihaulla, laajalla sivunnimihaulla tai tekstihaulla.
Cinema 180

Cinema 180 oli vuosina 1986–2009 toiminut elokuvateatteri Särkänniemen elämyspuistossa Tampereella.
Cineman ensimmäisinä kesinä se sijaitsi niemen toisessa päässä nykyisen Troikan paikalla, kunnes se muutti Korkkiruuvi-radan ympäröimäksi vuonna 1988. Teltassa esitettiin simulaattorifilmejä, jotka koostuivat eri jaksoista, joissa muun muassa lenneltiin vuoriston kielekkeillä ja ajeltiin vuoristoradassa. Kuvaa heijastettiin 70 mm filmiltä valkokankaalle pyöreänmuotoisessa teltassa. Teatterissa ei ollut istuimia, jolloin tasapaino oli koetuksella ajelufilmin peittäessä näkökentän. Ensimmäisinä kesinä teatterissa jaettiin 3D-laseja näytöksen ajaksi, myöhemmin kuva muuttui kuitenkin kaksiulotteiseksi.
Brunelliaceae

| Brunelliaceae |
| --- | --- |
 Brunellia comocladifolia
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Rosanae
Lahko::  Oxalidales
Heimo::  Brunelliaceae  Engl., nom. cons.
Suvut
 Brunellia Ruiz & Pav. 
Katso myös
   Brunelliaceae Wikispeciesissä   Brunelliaceae Commonsissa 
Infobox OKNimi-testi OK: 
Brunelliaceae on pieni trooppinen puuheimo koppisiemenisten Oxalidales-lahkossa. Heimon ainoa suku on Brunellia.